Fidesz: a fogyatékkal élõk segítséget igényelhetnek
Többféle segítséget is igényelhetnek a fogyatékkal élõk az áprilisi választáshoz kapcsolódóan - hívta fel a figyelmet Tapolczai Gergely, a Fidesz országgyûlési képviselõje kedden Budapesten sajtótájékoztatón.
Elmondta: a vakok és gyengénlátók igényelhetnek Braille-írásos választási értesítõt, illetve a szavazáson kérhetnek szavazósablont. A mozgáskorlátozottak, ahogy eddig is, kérhetnek mozgóurnát, és minden választókerületben lennie kell egy akadálymentes szavazóhelyiségnek is, ez vonatkozik a nemzetiségi szavazóhelyiségre is - ismertette.
Tapolczai Gergely hozzátette: az egyéb fogyatékossággal élõ választópolgárok kérhetik a könnyen érthetõ változatban megfogalmazott értesítõ megküldését. A testi fogyatékossággal rendelkezõ választópolgárok, akik nem tudják megoldani a szavazást, segítõ személyt vehetnek igénybe, de kérhetik a szavazatszámláló bizottság két tagjának együttes segítségét is.
Tapolczai Gergely kitért a harmadik rezsicsökkentésrõl múlt héten elfogadott törvényrõl is. E szerint - folytatta - Európában elsõként Magyarországon lesz lehetõségük arra a fogyatékossággal élõknek, hogy akadálymentes közmûszámlát igényeljenek. A gáz- és villanyszámla esetén augusztus elsejétõl, a távhõszámla, a víz- és csatorna-, valamint a szemétdíj esetében 2015. augusztus 1-jétõl kell biztosítani ezt a szolgáltatást.
A fideszes képviselõ felhívta a figyelmet arra, hogy a parlament egy korábbi döntése alapján a több mint négyemeletes társasházakban, ahol fogyatékossággal élõ lakó van, folyamatosan biztosítani kell a lépcsõházak, folyósok világítását, a liftek mûködését, akkor is, ha a társasháznak tartozása van.
A politikus a foglalkoztatás kapcsán elmondta, az elmúlt idõszakban munkaadók százainál sikerült elérniük, hogy több fogyatékos munkavállalót alkalmazzanak, tavaly mintegy 30 ezer fogyatékos, illetve megváltozott munkaképességû elhelyezkedését támogatták 40 milliárd forintból. Közölte, idén és jövõre 10 ezer megváltozott munkaképességû, vagy fogyatékos ember számára indul képzési, foglalkoztatási program 12 milliárd forintból. Hozzátette: az Új Széchenyi Terv keretében több mint 40 milliárd forintot biztosítanak a fogyatékos és a halmozottan hátrányos helyzetû emberek esélyegyenlõségének növelésére.
választás országgyûlési választások 2014 választások 2014